Ladice

Ladice sú obec na Slovensku v okrese Zlaté Moravce.

 Polohopis 
Ladice sa nachádzajú na styku Žitavskej pahorkatiny a pohoria Tribeč približne 10 km vzdušnou vzdialenosťou od Zlatých Moraviec a 15 km vzdušnou vzdialenosťou od Nitry. Cez obec preteká potok Drevenica. 

 Obyvateľstvo 

Sčítanie 2021:

Spolu 758 obyvateľov

Slováci 526 (69,4%)

Maďari 184 (24,3%)

 Sčítanie 2011 
údaje: Sčítanie obyvateľov, domov a bytov v roku 2011

počet obyvateľov: 741

 Sčítanie 2001 
údaje: Sčítanie obyvateľov, domov a bytov v roku 2001

počet obyvateľov: 813

 Sčítanie 1991 
údaje: Sčítanie obyvateľov, domov a bytov v roku 1991

počet obyvateľov: 886

 Sčítanie 1921 
údaje: Československé sčítanie obyvateľstva v roku 1921

počet obyvateľov: 865

 Sčítanie 1910 
údaje: Uhorské sčítanie obyvateľstva v roku 1910

počet obyvateľov: 855

 Sčítanie 1880 
údaje: Uhorské sčítanie obyvateľstva v roku 1880

počet obyvateľov: 667

 Kultúra a zaujímavosti 
 Pamiatky 
 Rímskokatolícky kostol Všetkých svätých, jednoloďová baroková stavba s polygonálne ukončeným presbytériom a predstavanou vežou z roku 1713. Stojí na mieste stredovekého kostola zničeného Turkami v roku 1573. Časti staršej stavby mali byť použité pri stavbe súčasného kostola. V roku 1790 prešiel obnovou. Interiér je zaklenutý pruskou klenbou. Nachádza sa tu murovaný chór s klasicistickým organom z konca 18. storočia. Na oltári je umiesnený rokokovo-klasicistický obraz Všetkých svätých od J. Zallingera z roku 1792. Fasády kostola sú členené lizénami a segmentovo ukončenými oknami s profilovanými šambránami s klenákmi. Veža je horizontálne členená kordónovými rímsami a ukončená korunnou rímsou s terčíkom a barokovou helmicou. Nachádza sa tu hodnotný gotický zvon z roku 1315. 

 Ľudový dom č. 100, päťpriestorová stavba na pôdoryse obdĺžnika s valbovou strechou z druhej polovice 19. storočia. Dom je postavený z nepálenej tehly. Fasády domu sú členené jednoduchými lizénami. 

 Turistika 
Obec má priaznivé podmienky pre víkendovú rekreačnú turistiku, hubárčenie alebo chalupárčenie. Z obci je možný výstup na zrúcaninu hradu Gýmeš a do vrcholov pohoria Tribeč.

 Referencie 

 Iné projekty 

 Externé odkazy 



Kategória:Obce okresu Zlaté Moravce